3. kafli fjallar um kjördæmaskipan , kosningarétt og kjörgengi fyrir Alþingiskosningar . Eftir kjördæmabreytinguna 1999 eru kjördæmi landsins ekki lengur skilgreind landfræðilega í stjórnarskrá , heldur er látið duga að skilgreina hversu mörg þau megi vera ( 6 - 7 ) og hver lágmarksfjöldi kjördæmiskjörinna þingmanna skal vera í hverju ( 6 ) . Heimild er gefin til þess að ákveða kjördæmamörk með almennum lögum með því skilyrði að 2/3 Alþingis samþykki allar breytingar á kjördæmamörkum og þingmannafjölda . ( Sjá nánar : Kjördæmi Íslands ) . Nefnt er að eingöngu íslenskir ríkisborgarar 18 ára og eldri megi kjósa en stjórnarskráin heimilar að nánari reglur skuli skilgreindar í kosningalögum . Allir þeir sem hafa kosningarétt til Alþingis og óflekkað mannorð eru kjörgengir til þess að undanskildum hæstaréttardómurum .
Hvenær var lögum í íslensku stjórnarskránni breytt síðast ?
 1999